Diari Oficial de la Generalitat Valenciana


Sumari del DOGV 1796, del 03-06-1992 (1992/825021)

ORDRE de 15 d'abril de 1992, de la Conselleria d'Agricultura i Pesca, per la qual es classifiquen les obres per a l'aprofitament d'aigües depurades per al reg. dins el programa operatiu Envireg.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/15/(6)/dof/vci/html**

### Dades del document

Número de DOGV
:   1796

Data del DOGV
:   03-06-1992

Secció del DOGV
:   DISPOSICIONS GENERALS

Número del document
:   1992/825021


Data del document
:   15-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 15 d'abril de 1992, de la Conselleria d'Agricultura i Pesca, per la qual es classifiquen les obres per a l'aprofitament d'aigües depurades per al reg dins el programa operatiu Envireg.  
La Comissió de les Comunitats Europees va adoptar, el 2 de maig de 1990, una iniciativa comunitària sobre protecció del medi ambient que alhora impulse el desenvolupament econòmic anomenat Envireg, d?acord amb el que estableix l'article 11 del Reglament (CEE) núm. 4253/88 del Consell.  
La iniciativa comunitària té com a finalitat ajudar les regions menys desenvolupades de la comunitat perquè resolguen alguns dels seus problemes mediambientals, amb el fi que el seu desenvolupament econòmic se sustente sobre bases duradores. Els seus principals objectius són la disminució de la contaminació de les zones costaneres i preservar la bellesa natural, controlar la gestió dels residus i desenvolupar els coneixements i experiències relatius als sistemes de descontaminació.  
Amb data de 9 de novembre de 1990, el Govern espanyol va presentar a la comissió una sol·licitud per a un programa operatiu en el marc de la iniciativa Envireg, que va ser aprovat per Decisió de la Comissió de 25 de setembre de 1991, i que estableix l'ajuda del Fons Europeu de Desenvolupament Regional(FEDER), del Fons Social Europeu (FSE) i del Fons Europeu d'Orientació i Garantia Agrícola (FEOGA), per a aquest programa operatiu per a Espanya.  
Dins aquest programa operatiu, en el marc de la Comunitat Valenciana, hi són incloses diverses obres d?aprofitament d'aigües residuals depurades per al reg, que comprenen bases de regulació, conduccions generals d?enllaç, estacions de bombament i impulsions, que es portaran a terme per la Conselleria d?agricultura i Pesca, per mitjà de la Direcció General de Desenvolupament Agrari.  
Sent necessari regular el finançament d?aquestes obres, s'estableix la classificació conformement a la Llei de Reforma i Desenvolupament Agrari, de 12 de gener de 1973, i el Decret 169/1991, de 30 de setembre, del Consell de la Generalitat Valenciana.  
Per això, i en ús de les facultats que tinc atribuïdes  
ORDENE  
Article primer  
- Les obres que es duran a terme per la Conselleria d?agricultura i Pescar dins el programa operatiu Envireg, que comprenen basses de regulació, conduccions generals d'enllaç, estacions de bombament i impulsions, d'acord amb l'article 62 de la Llei de Reforma i Desenvolupament Agrari, i l'article 1 del Decret 169/1991, del Consell de la Generalitat Valenciana, quedaran classificades com a obres d'interés general, incloses en el grup a) de l'article 61 d'aquesta llei, i per això seran totalment sufragades amb fons públics.  
DISPOSICIONS FINALS  
Primera  
Es faculta la Direcció General de Desenvolupament Agrari perquè puga dictar totes les disposicions necessàries per al desenvolupament d'aquesta ordre.  
Segona  
Aquesta ordre entrarà en vigor en el termini de 20 dies, comptadors des de l?endemà de la seua publicació al Diari Oficial de la Generalitat Valenciana.  
València, 15 d'abril de 1992.  
El Conseller d?agricultura i ;Pesca,   
LLUIS FONT DE MORA I MONTESINOS


Còpia Permalink ELI